Oq uy muxbirlari assotsiatsiyasi yillik an’anaviy tadbir Trampsiz ham o‘tishini bildirdi

Oq uy muxbirlari assotsiatsiyasi AQSh prezidenti Donald Trampning yillik an’anaviy kechki taomlanish tadbirida ishtirok etmaslik haqidagi qaroriga munosabat bildirdi. Javob matnini assotsiatsiya vakili Jeff Meyson Twitter’da ma’lum qildi, deya xabar beradi “Gazeta.ru”.

Meysonga ko‘ra, muxbirlar ishtirokidagi kechki taomlanish tadbiri Trampsiz ham bo‘lib o‘tadi.
Oq uy muxbirlari assotsiatsiyasi prezident Donald Trampning birgalikdagi kechki taomlanishda ishtirok etmasligi haqidagi bayonotini e’tiborga oladi. Mazkur tadbir mustaqil OAVlar sog‘lom jamiyatda tutgan muhim o‘rnining sharaflanish marosimi edi.
Jeff Meyson, Oq uy muxbirlari assotsiatsiyasi vakili
 “Daryo”ning Telegram’dagi rasmiy kanali — @toshqindaryo’ga a’zo bo‘ling!